Document ID: 32011R0580
Publication Date: 2011-06-08

Title and Content:
EIROPAS PARLAMENTA UN PADOMES REGULA (ES) Nr. 580/2011
(2011. gada 8. jūnijs),
ar kuru Regulā (EK) Nr. 460/2004, ar ko izveido Eiropas Tīklu un informācijas drošības aģentūru, izdara grozījumus attiecībā uz aģentūras darbības termiņu
(Dokuments attiecas uz EEZ)
EIROPAS PARLAMENTS UN EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 114. pantu,
ņemot vērā Eiropas Komisijas priekšlikumu,
pēc leģislatīvā akta projekta nosūtīšanas valstu parlamentiem,
ņemot vērā Eiropas Ekonomikas un sociālo lietu komitejas atzinumu (1),
pēc apspriešanās ar Reģionu komiteju,
saskaņā ar parasto likumdošanas procedūru (2),
tā kā:
(1)
Eiropas Parlaments un Padome 2004. gadā pieņēma Regulu (EK) Nr. 460/2004 (3), ar ko izveidoja Eiropas Tīklu un informācijas drošības aģentūru (“aģentūra”).
(2)
Eiropas Parlaments un Padome 2008. gadā pieņēma Regulu (EK) Nr. 1007/2008 (4), ar kuru Regulu (EK) Nr. 460/2004 groza attiecībā uz aģentūras darbības termiņu.
(3)
Kopš 2008. gada novembra ir notikušas atklātas debates par Eiropas centienu vispārējo virzību ceļā uz tīklu un informācijas drošības uzlabošanu, tostarp debates par aģentūru. Saskaņā ar Komisijas labāka regulējuma stratēģiju un kā ieguldījumu minētajās debatēs Komisija uzsāka sabiedrisko apspriešanu par stingrākas tīklu un informācijas drošības politikas mērķiem Savienības mērogā, un tā norisinājās no 2008. gada novembra līdz 2009. gada janvārim. 2009. gada decembrī, ņemot vērā debašu rezultātus, Padome pieņēma 2009. gada 18. decembra Rezolūciju par Eiropas sadarbības pieeju tīklu un informācijas drošībai (5).
(4)
Ņemot vērā atklāto debašu rezultātus, ir paredzēts aizstāt Regulu (EK) Nr. 460/2004.
(5)
Likumdošanas procedūra, lai reformētu aģentūru, var būt saistīta ar ilgstošām debatēm. Tā kā aģentūras pilnvaru termiņš beidzas 2012. gada 13. martā, tas ir jāpagarina, lai būtu iespējams tiesību aktu pietiekami apspriest Eiropas Parlamentā un Padomē un nodrošināt konsekvenci un nepārtrauktību.
(6)
Tāpēc aģentūras darbības termiņš būtu jāpagarina līdz 2013. gada 13. septembrim,
IR PIEŅĒMUŠI ŠO REGULU.
1. pants
Regulas (EK) Nr. 460/2004 27. pantu aizstāj ar šādu:
“27. pants
Darbības termiņš
Aģentūru izveido 2004. gada 14. martā uz deviņu gadu un sešu mēnešu termiņu.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Strasbūrā, 2011. gada 8. jūnijā

Classification:
Level 1 Categories: 100142
100150
100144
Level 2 Categories: 100168
100221
100174
100223
Level 3 Categories: 4488
4361
5769
4179
All Categories: 3017
3561
5181
7938